b'\n_START_ARTICLE_\nLene kosti\n_START_PARAGRAPH_\nLene kosti je heavy metal zasedba, ki sta jo leta 1978 ustanovila brata Marc Kava\xc5\xa1, kasnej\xc5\xa1i kitarist zasedbe Pankrti in Giovanni Kava\xc5\xa1.\n_START_SECTION_\n1978-1986\n_START_PARAGRAPH_\nPrvih sedem let so preigravali blues rock ter hard rock skladbe svojih vzornikov, potem pa je leta 1985 vstopil v skupino Milan Kru\xc5\xa1i\xc4\x8d. Lene kosti so se v letu 1985 nahajale v postavi Marc Kava\xc5\xa1 (kitara), Giovanni Kava\xc5\xa1 (kitara), Janez Dagarin-Dago, (bas), Dare Brenko (bas kitara) in Iztok Perko\xc2\xa0\xc2\xbbThe Animal\xc2\xab (bobni) in do leta 1987 spisale glavnino svojega najbolj markantnega materiala, ki so ga izvajali na koncertih._NEWLINE_Milan Kru\xc5\xa1i\xc4\x8d je s svojo pojavo predstavljal prvega slovenskega glasbenika, ki je brez slehernih predsodkov \xc5\xa1okiral Slovensko srenjo\xc2\xa0: z odrskim teatrom polivanja s krvjo, ljubimkanja s kri\xc5\xbei in lobanjami. V svoj glasbeni izraz so vpeli boogie ritem in postali boogie metal band - kot so temu sami rekli. Imeli so besedila v angle\xc5\xa1kem jeziku, \xc4\x8desar do takrat \xc5\xa1e nobena slovenska skupina ni naredila.\n_START_SECTION_\n2008-2011\n_START_PARAGRAPH_\nMinilo je 17 let. Ob 30. obletnici nastanka skupine nastopijo Lene kosti v letu 2008 na koncertu v ljubljanskih Novih Jar\xc5\xa1ah. Tam, kjer so dejansko nastali. Pod odrom jih opazuje Milan Kru\xc5\xa1i\xc4\x8d, ki ga fantje prikli\xc4\x8dejo iz publike, da odpoje pesem Russian girl. To je bil nov za\xc4\x8detek in zasedba za\xc4\x8dne znova nastopati._NEWLINE_Nastopili so tudi pred legendarnimi nem\xc5\xa1kimi metalci Grave Digger, 3. februarja 2008, kjer kot posebni gost nastopi z Lenimi kostmi kitarist skupine Grave Digger Manni Schmidt - v skladbi Russian Girl. Sredi leta 2009 napove skupina snemanje albuma, ki bi moral iziti pred ve\xc4\x8d kot 20 leti. Ta nosi delovni naslov\xc2\xa0\xc2\xbbHistory\xc2\xab. Odlo\xc4\x8di se posneti svoje stare skladbe z novimi aran\xc5\xbemaji. \xc5\xa0e pred tem pa napove izdajo demo posnetkov, ki jih je posnela med letoma 1985 in 1987 s preprostim naslovom\xc2\xa0\xc2\xbbDemo 1985-1987\xc2\xab, kot posvetilo vsem svojim zvestim prijateljem in obo\xc5\xbeevalcem.'